452.65 ORDNI TA’ STANDARD NAZZJONALI DWAR ŻIEDA FIL-PAGAL-AVVIŻI LEGALI 169 tal-1989, 210 tal-1990 (kif emendat bl-Avviż Legali 192 tal-1991), 192 tal-1991 (kif emendat bl-Avviż Legali 127 tal-1992), 127 tal-1992, 179 tal-1993, 185 tal-1994 (kif emendat bl-Avviż Legali 117 tal-1995), 188 tal-1995 (kif emendat bl-Avviż Legali 15 tal-1996); in-NOTIFIKAZZJONI TAL-GVERN 62 tal-1997; u l-AVVIŻI LEGALI 6 u 223 tal-1997, 271 tal-1998, 219 tal-1999, 266 tal-2000, 308 tal-2001, 377 tal-2002, 419 tal-2003, 507 tal-2004, 411 tal-2005, 332 tal-2006 (konsolidati, u kif emendati bl-Avviż Legali 427 tal-2007) u l-Avviżi Legali 428 tal-2007, 340 tal-2008, 377 tal-2009, 526 tal-2010, 501 tal-2011, 492 tal-2012, 442 tal-2013, 485 tal-2014, 430 tal-2015, 417 tal-2016 u 366 tal-2017, konsolidati. 1. Titolu. It-titolu ta’ dan l-Ordni hu Ordni ta’ Standard Nazzjonali dwar Żieda fil-Paga. Tifsir. 2. F’dan l-Ordni- " Att " tfisser l-Att dwar l-Impiegi u r-Relazzjonijiet Industrijali; u Kap. 452. Kap. 452. " Ftehim " tfisser il-Qbil Nazzjonali dwar Relazzjonijiet Industrijali iffirmat fl-10 ta’ Diċembru, 1990 bejn il-Gvern, it-Trade Unions u Organizzazzjonijiet ta’ Prinċipali kif ra ppreżentati fil-Kunsill Malti għall-Iżvilupp Ekonomiku, liema ftehim sar bl-ilsien Malti u l-verżjoni Ingliża hija traduzzjoni tiegħu; " increment ordinarju " tfisser żieda fil-paga annwali jew perjodikali impjegat huwa intitolat għaliha biex javvanza minn punt għall-ieħor ta’ skala ta’ paga stabbilita minn qabel; "impjegat whole-time" għandu jkollha l-istess tifsir kif mogħti lilha f’kundizzjonijiet tal-impieg magħrufa skond l-artikolu 10 tal-Att. 3. Aġġustament għall-għoli tal-ħajja. Iċ-ċifra ta’ żieda fil-pagi għall-għoli tal-ħajja determinat skond il-provvedimenti tal-paragrafi 1.2 u 1.3 tal-Ftehim, li t-taqsimiet 1 sa 6 tiegħu qed jiġu riprodotti bħala Skeda A ma’ dan l-Ordni, ġiet stabbilita skond l-Iskeda B ta’ dan l-Ordni, skond kif jipprovdu t-taqsimiet 1, 2 u 3 tal-Ftehim u għandha tiġi implimentata kif stipulat fl-imsemmi Ftehim. 4. Impjegati mhux koperti bi ftehim kollettiv. Iċ-ċifra taż-żieda msemmija fl-Iskeda B għandha tapplika, kif stipulat fit-taqsima 3 tal-Ftehim, għall-impjegatiwhole-time li mhumiex koperti bi ftehim kollettiv. 5. Paga minima nazzjonali. Emendat: A.L.427 tal-2007. B’seħħ mill-1 ta’ Jannar, 1992, il-paga minima nazzjonali fil-ġimgħa, relatata għal ġimgħa ta’ xogħol normali, għandha tkun kif ġej: 18-il sena u fuqhom............... € 83.00 fil-ġimgħa; 17-il sena....................... € 76.22 fil-ġimgħa; taħt is-17-il sena.................. € 73.35 fil-ġimgħa. 6. Impjegati part-time. Ħaddiema part-time għandhom jitħallsu prorata, b’rata fis-siegħa ta’ mhux anqas mill-paga minima nazzjonali maħduma skond l-artikolu 5 ta’ dan l-Ordni diviża b’erbgħin. 7. Minkejja d-disposizzjonijiet tal-artikoli ta’ qabel ta’ dan l-Ordni, ebda prinċipal ma jkun meħtieġ li jħallas iż-żieda għall-għoli tal-ħajja jew xi parti minnha maħsuba b’dan l-Ordni aktar minn darba waħda matul is-sena kalendarja li għaliha tkun tirreferi ż-żieda fil-paga.